**09.18 Protokoll sentralstyremøte**

**Norges Blindeforbunds Ungdom**

**14-15. desember 2018,**

**Møterom: Rehabiliteringsavdelingen, Bergen**

Tilstede: Kristoffer Lium (leder), Helene Romset (nestleder) Henning Knudsen, Fatuma Abdi, Frida Natland, Maiken Mucha (1. varamedlem) og Viktoria Røksland (2. varamedlem).

Trine-Lise Østlund Blime (administrasjonen)

Cecilie Bjørnerud var tilstede over telefon på sak 075/18 og deler av sak 071/18

Tidspunkt for møtet

Fredag: 20:30-22:10

Lørdag: 09:00-19:00

Søndag: 09:30-11:00

Innhold

[SAK 068/18 Godkjenning av innkalling og saksliste 2](#_Toc534887099)

[SAK 069/18 Invitasjoner og orienteringer 2](#_Toc534887100)

[A) Barne- og ungdomstinget 2](#_Toc534887101)

[B) Landsstyremøtet i blindeforbundet 3](#_Toc534887102)

[C) Møte i Statped brukerråd for syn 3](#_Toc534887103)

[SAK 070/18 Utvalg 3](#_Toc534887104)

[A) Interessepolitisk utvalg 3](#_Toc534887105)

[B) Internasjonalt utvalg 4](#_Toc534887106)

[C) Sosiale medier utvalg 4](#_Toc534887107)

[SAK 071/18 Regionene Rundt 4](#_Toc534887108)

[A) Region Vest 4](#_Toc534887109)

[B) Region Sør 4](#_Toc534887110)

[C) Region Nord 5](#_Toc534887111)

[D) Region Hedmark og Oppland 5](#_Toc534887112)

[E) Region Midt-Norge 5](#_Toc534887113)

[F) Region Øst 5](#_Toc534887114)

[SAK 072/18 NBfU i Media og sosiale medier 6](#_Toc534887115)

[SAK 073/18 Trygghetsgruppa 6](#_Toc534887116)

[SAK 074/18 Kommunikasjonsstrategi 7](#_Toc534887117)

[SAK 075/18 Evaluering av matkurset 2019 7](#_Toc534887118)

[SAK 076/18 Spark VM 2019 7](#_Toc534887119)

[SAK 077/18 NBfU-konferansen 2019 8](#_Toc534887120)

[SAK 078/18 Tillitsvalgtskonferansen 2019 8](#_Toc534887121)

[SAK 079/18 Høstkurs 2019 8](#_Toc534887122)

[SAK 080/18 Studietur 8](#_Toc534887123)

[SAK 081/18 Økonomi 9](#_Toc534887124)

[SAK 082/18 Budsjett 2019 9](#_Toc534887125)

[SAK 083/18 Prinsipper for enkeltrom 9](#_Toc534887126)

[SAK 084/18 Egenandeler på arrangement i regi av NBfU 9](#_Toc534887127)

[SAK 085/18 serviceavtalen 10](#_Toc534887128)

[SAK 086/18 Organisasjonskoordinator 11](#_Toc534887129)

[SAK 087/18 Datoplan 2018/2019 11](#_Toc534887130)

[SAK 088/18 Eventuelt 12](#_Toc534887131)

[A) Nordisk leir 12](#_Toc534887132)

[B) Samarbeid med andre organisasjoner 12](#_Toc534887133)

# SAK 068/18 Godkjenning av innkalling og saksliste

Frida Natland ble valgt til møteleder for dette sentralstyremøtet.

*Vedtak: Innkalling og saksliste godkjent.*

# SAK 069/18 Invitasjoner og orienteringer

### Barne- og ungdomstinget

Det har blitt sendt ut en mail med informasjon om at Barne- og Ungdomstinget (BUT) i 2019 avholdes fredag 26. april klokken 9-18 i lokalene til Oslo Røde kors.

Vedtak: Viktoria Røksland og Helene Romset valgt til delegater til BUT 2019. Eventuell supplering av delegasjonen skjer på mail.

### Landsstyremøtet i blindeforbundet

Kristoffer Lium var NBfU sin representant på landsstyremøtet i Blindeforbundet på Hurdal. Dette møtet ble avholdt samtidig som Øst hadde julebord på samme sted. Den viktigste saken denne helgen var budsjett for 2019. I budsjettet så føres nå stillingen som organisasjonskoordinator over til NBfU og blindeforbundet øker derfor støtten til NBfU med 600.000kr. Dette skal dekke deler av lønnskostnadene. Mer om overføringen av stillingen på sak 086/18.

Neste landsstyremøte i blindeforbundet avholdes 8.-10. mars. Kristoffer Lium og Henning Knudsen må melde forfall denne helgen.

*Vedtak: Frida Natland sendes som NBfU sin observatør på landsstyremøtet i mars og forøvrig tas saken til orientering.*

### Møte i Statped brukerråd for syn

Henning Knudsen orienterte om dette møtet. Her diskuterte de blant annet Statpeds elevkurs. Sentralstyret diskuterte hvordan disse fungerte, og hva som kunne bli bedre. Henning og Viktoria skal skrive en uttalelse til Statped om dette.

*Vedtak: Saken tas til orientering.*

# SAK 070/18 Utvalg

### Interessepolitisk utvalg

Trine Lise Østlund Blime orienterte om arbeidet med nedsettelse av utvalget. Det er per dags dato bare to personer som ønsker å fortsette i utvalget. Sentralstyret diskuterte hvordan interessen for interessepolitisk arbeid og utvalg kan økes. Utvalgets rolle og funksjon i NBfUs interessepolitiske arbeid ble også drøftet.

Sentralstyret ble enige om at det settes av tid på NBfU-konferansen for å informere om utvalget og arbeidet i dette.

### Internasjonalt utvalg

Fatuma Abdi orienterte om arbeidet utvalget gjør. Hawkilara Axelsen har blitt valgt til ny leder og Fatuma Abdi er nå nestleder. Utvalget skal ha et fysisk møte i januar og de planlegger et nytt fysisk møte i september.

Sentralstyret diskuterte arbeidet i utvalget, og berømmet utvalget for meget god innsats.

### Sosiale medier utvalg

Maiken Mucha orienterte om arbeidet utvalget har gjort. Antallet følgere på instagram er økt fra 350 til nesten 1000 etter at utvalget overtok ansvaret for dette i oktober. Utvalget har fokusert på å fremstille NBfU som positive og med ”glimt i øyet” på sosiale medier. Sentralstyret er meget godt fornøyd med det store løftet utvalgsmedlemmene har fått til her.

*Vedtak: Saken tas til orientering*

# SAK 071/18 Regionene Rundt

Henning orienterte om arbeidet som regionskontakt. Mailadressen [regionskontakt@nbfu.no](mailto:regionskontakt@nbfu.no) er nå oppe uten at dette har gitt større følger.

### Region Vest

Maiken Mucha orienterte om arbeidet i region Vest. De har hatt et julebord første helgen i desember, Der det var totalt 8 personer inkludert ledsagere. To av deltakerne var medlemmer av region Sør.

### Region Sør

Trine-Lise orienterte. De hadde to deltakere på julebordet til region Vest, og medlemmene ønsker et fortsatt samarbeid med disse.

### Region Nord

Region Nord sendte underveis i sentralstyremøtet inn et brev til styret der de utrykker uenighet i sentralstyresak 53/18, og orienterte om hvordan de kommer til å sanksjonere mot dette.

Brevet kom egentlig for sent til at avsender kunne forvente å få dette behandlet på helgens møte, men Sentralstyret ønsket likevel en dialog med Region Nord, og var glad for at man fikk til å avholde et telefonmøte med deler av regionstyret på lørdagen. Region nord fikk da mulighet til å utdype innholdet i brevet. Sentralstyret forespurte om mulighetene for kompromissløsninger, men dette forsøket førte ikke frem.

*Vedtak: Sentralstyret tar på det sterkeste avstand fra de uttalelsene Styret i Region Nord fremmer i sitt brev vedrørende Sentralstyrets motiver. For øvrig tar Sentralstyret Regionsstyrets redegjørelser ved brev og telefonsamtale til orientering.*

### Region Hedmark og Oppland

Frida har vært i kontakt med Barne-, ungdoms- og familie utvalget i fylkene. De hadde flere spørsmål om et fremtidig samarbeid, men stilte seg i utgangspunktet positive til dette. Frida ser videre på hvilke muligheter som foreligger.

### Region Midt-Norge

Fatuma Abdi orienterte om arbeidet i region midt. De hadde julebord 7-9. desember. Temaet var ”Yoga og mindfullnes” og 15 medlemmer deltok. Arrangementet var støttet av Trøndelag Fylkeskommune. I oktober ble det arrangert halloweenfest i samarbeid med Barne- ungdom og familieutvalget i Trøndelag.

De har hatt første pilotfase av hotellprosjektet. Dette gikk over to dager der det ble avholdt kurs for ansatte hos samarbeidskjeden i hvordan det er å være synshemmet på deres hotell.

Årsmøte skal avholdes 29-31. mars i Molde på Scandic Seilen.

### Region Øst

Henning orienterte om arbeidet i region Øst. De har hatt et arrangement i oktober der de besøkte fangene på fortet. Dette var et dagsarrangement.

De arrangerte et julebord 7-9. desember på Hurdal syn- og mestringssenter, med blant annet julebaking, juleaktiviteter og bading i julestampen. Her deltok totalt 39 personer.

Årsmøte avholdes i Sarpsborg 8.-10. mars 2019, og julebordet På hurdalsenteret 6.-8. desember er booket for 2019. Lisebergsturen avholdes som vanlig siste helgen i mai.

*Vedtak: Saken tas til orientering.*

# 

# SAK 072/18 NBfU i Media og sosiale medier

Sentralstyret har ikke hatt noen medieoppslag siden forrige møte.

Styremedlem i Region øst, Guro Helene Sørdalen har vært på trykk i Se og Hør.

Status sosiale medier:

Facebook:1250 personer som liker og 1227 personer som følger pagen. Dette er en oppgang med 41 personer som liker og 1 personer som følger pagen siden 14. oktober 2018

142 følgere på Twitter (ingen forandring siden forrige møte)

927 følgere på Instagram (+ 366 siden forrige møte)

*Vedtak: Saken tas til orientering*

# SAK 073/18 Trygghetsgruppa

Trygghetsgruppemedlemmene sitter i to år og i år er det to personer som er på valg, i tillegg til at gruppen skal suppleres med en femte person, da Atle Lunde trakk seg tidligere i år.

Marthe berg og Anette Klein var på valg og begge personene ønsker gjenvalg. Sentralstyret ønsker at begge velges for to nye år. Espen Lahnstein er foreslått som nytt medlem, og velges for ett år.

I lys av trygghetsgruppens mandat diskuterte Sentralstyret eventuelle følger av at ingen fra trygghetsgruppen kan delta på regionale eller sentrale arrangement. Trygghetsgruppen forespørres om dette er eller kan bli et problem.

*Vedtak: Til trygghetsgruppen velges Marthe berg og Anette Klein for to år, og Espen Lahnstein for ett år.*

# SAK 074/18 Kommunikasjonsstrategi

Sentralstyret gikk igjennom forslag til kommunikasjonsstrategien og gjorde enkelte endringer. Disse endringene ble lagt fortløpende inn i strategien.

Henning følger opp strategien og sender den på høring til regionene.

*Vedtak: Kommunikasjonsstrategi endres og Henning sender denne på høring.*

# SAK 075/18 Evaluering av matkurset 2019

Fatuma Abdi orienterte om matkurset. Kurset var vellykket og tilbakemeldingene var for det meste veldig gode. Bruk av rutebuss ble diskutert. Sentralstyret mener det er bra at NBfU bruker eksisterende kollektivtransport.

Sentralstyret gir Nannestad VGS honnør for meget godt gjennomført kurs og opplæring i små grupper.

Sentralstyret ønsker også å berømme Adaptor Hjelpemidler for å ha vært meget imøtekommende ved forespørsel om lån av deres hjelpemidler til fremvisning på kurset.

*Vedtak: Evalueringen tas til orientering*

# SAK 076/18 Spark VM 2019

Viktoria orienterte om arbeidet i forkant av Spark VM. Det er ca 35 påmeldte og planleggingen er i rute.

*Vedtak: Saken tas til orientering.*

# SAK 077/18 NBfU-konferansen 2019

Trine-Lise orienterte om arbeidet med NBfU-konferansen 2019. Konferansen finner sted i Oslo 18.-20. januar i Oslo, der vi bor på Thon hotell Storo og møtet er i Blindeforbundets lokaler i Sporveisgata 10.

Vi har fått bekreftet foredrag fra blant annet Ruter, Norsk studentorganisasjon, Next Signal, NRK og rådgiveren til Kommunal og moderniseringsministeren. Det er 27 påmeldte, og tre personlige ledsagere.

*Vedtak: Saken tas til orientering*.

# SAK 078/18 Tillitsvalgtskonferansen 2019

Helene Romset, Kristoffer Lium og Maiken Mucha har ansvar for konferansen. Deltakerne bor på Scandic Fornebu og møtet avholdes i Blindeforbundets lokaler.

*Vedtak: Prosjektgruppe med overnevnt sammensetning settes ned.*

# SAK 079/18 Høstkurs 2019

Solvik er booket for høstkurs 2019 og datoen er 14-16. november. Temaet for årets kurs blir seksualitet og samliv.

Prosjektgruppen har ansvaret for at det søkes ekstern støtte til arrangementet.

*Vedtak: Tema for høstkurset 2019 blir seksualitet og samliv. Prosjektgruppe bestående av Viktoria Røksland og Henning Knudsen settes ned. Prosjektgruppen gis fullmakt til å supplere seg med et tredje medlem.*

# SAK 080/18 Studietur

Trine-Lise orienterer om arbeidet med studietur til England og Frankrike, som kombineres med Sentralstyremøtet, og finner sted 27. Februar til 3. mars.

Vedtak: Saken tas til orientering

# SAK 081/18 Økonomi

Helene Romset la fram regnskapet til og med november.

*Vedtak: Regnskapet tas til orientering*

# SAK 082/18 Budsjett 2019

Helene Romset la fram vedtatt budsjett fra Landsmøtet for 2019, og enkelte revideringsforslag til dette.

*Vedtak: Revideringsforslagene vedtas. Saken tas forøvrig til orientering.*

# SAK 083/18 Prinsipper for enkeltrom

Kristoffer åpnet til en diskusjon om hvem som skal få enkeltrom på arrangement i regi av NBfU.

Sentralstyret diskuterte saken.

*Vedtak: Hovedregelen er at deltagere, ledsagere og personlige ledsagere skal bo på dobbelt- eller trippelrom. Enkeltrom skal kun gis til personer som av dokumenterte, medisinske årsaker har behov for dette. Ansatte i administrasjonen, trygghetsgruppemedlemmer eller andre blant arrangørene kan få enkeltrom. Administrasjonen, i samarbeid med arrangementskomiteen, avgjør hvorvidt man kan få et enkeltrom.*

# SAK 084/18 Egenandeler på arrangement i regi av NBfU

Fatuma redegjorde for sakens bakgrunn, og ulik praksis innad i organisasjonen.

NBfU sentralts praksis i dag er at en personlig ledsager betaler samme egenandel som deltagerne. Dersom en deltaker har med seg flere personlige ledsagere, betales alminnelig egenandel for den første, og for de(n) andre de faktiske utgiftene ved reise og opphold..

Fatuma Abdi foreslo for Sentralstyret at praksis endres, slik at NBfU tar alle kostnadder for personlige ledsageres deltakelse. Forslaget fikk støtte fra Region Midt og Region Nord, jf. innkommet brev datert 13. desember.

Sentralstyret diskuterte problemstillingen og brevet fra regionene.

For det innkomne forslaget ble det særlig argumentert med viktigheten av at alle skal ha muligheten til å delta på NBfUs arrangementer, mens det for dagens praksis særlig ble vist til viktigheten av at NBfU oppfordrer medlemmer til selvstendighet, økonomiske hensyn og et ønske om å følge samme praksis som Blindeforbundet.

Det ble foretatt votering over forslaget.

For å beholde dagens praksis stemte: Lium og Knudsen.

For innkommet forslag stemte: Natland og Abdi.

Blank stemme: Romset.

Som følge av leders dobbeltstemme ble dagens praksis beholdt. Varamedlemmene, Mucha og Røksland, støttet også dagens praksis.

Arbeidsgrupper betaler ikke egenandeler i dag, og skal ikke betale egenandeler i fremtiden.

Vedtak: Dagens praksis, som redegjort ovenfor, beholdes og arbeidsgruppemedlemmer betaler ikke egenandel for arrangementer de selv arrangerer.

# SAK 085/18 serviceavtalen

Henning har revidert serviceavtalen og la den fram for sentralstyret for gjennomgang og godkjenning. Alle endringer er lagt inn i dokumentet. Avtalens navn endres til ”Samarbeidsavtalen – en avtale mellom regionene og sentralleddet i NBfU”

*Vedtak: Samarbeidsavtalen sendes på høring til regionene med høringsfrist 1. februar.*

# SAK 086/18 Organisasjonskoordinator

Frem til og med 2018 har organisasjonskoordinator-stillingen vært delt mellom NBfU og Barne- og Ungdomsavdelingen i Blindeforbundet (BUA) der BUA har hatt 25% og NBfU 75%.

Landsstyret i Blindeforbundet vedtok i budsjettet for 2019 at stillingsprosenten for NBfU skulle øke til 100%, og at stillingen samtidig overføres til NBfU. Organisasjonskoordinatoren vil da bli ansatt av NBfU og Blindeforbundet vil gi et lønnstilskudd for denne stillingen til NBfU. NBfU vil selv bidra med 75.000 kr for å finansiere de økte lønnskostnaddene som følge av den økte stillingen.

*Vedtak*: Stillingsinnstruks ble vedtatt og tittel på stillingen blir Daglig leder for Norges Blindeforbunds ungdom. Kristoffer Lium gis fullmakt til å se på eventuelle telefonavtaler og annet som skal overføres til NBfU fra blindeforbundet. Trine jobber med personalavdelingen i blindeforbundet for å utarbeide en kontrakt som legges fram for Lium. Lium skriver under ny kontrakt.

# SAK 087/18 Datoplan 2018/2019

Januar:

18.-20. januar: NBfU-konferanse, Oslo

Februar:

8.-10. februar: Spark VM. Hurdal

27. februar-3. mars: UD-tur og sentralstyremøte

Mai:

3.-5. mai: TVK

Juni:

14-16. juni, Sentralstyremøte

September:

13.-15. september: Landsmøte, NBfU

November:

14-16. november, sex og samlivskurs, solvik

*Vedtak: datoplan godkjennes.*

# SAK 088/18 Eventuelt

### Nordisk leir

Egenandelen for Nordisk leir settes når kostnadene per deltaker er klarlagt. Egenandelen skal ikke settes høyere enn egenandelen for UngUke.

### Samarbeid med andre organisasjoner

Fatuma har vært i kontakt med SAF og skal finne tidspunkt for et møte for å kunne se nærmere på eventuelle samarbeidsområder.

*Vedtak: Diskusjon og redegjørelse tas til orientering.*

*Møtet hevet 11:00*

*Trine-Lise Østlund Blime*

*referent*